Lääkealan tutkintotoimikunnan lausunto:

Valtioneuvoston asetus ammatillisen perustutkinnon muodostumisesta

Esitys on kokonaisuudessaan hyvä ja selkeä. Tutkinnon perusteiden rakennetta

selkiytetään, ja kaikkia tutkintoja koskevat yhteiset määräykset annetaan jatkossa

erillisinä määräyksinä (esim. kodin ja oppilaitoksen yhteistyö, opiskelijahuolto,

todistukseen merkittävät tiedot). Näin tutkinnon perusteista saadaan lyhyempiä ja

napakoita.

Yhteiset tutkinnon osat selkiytyvät neljään eri kokonaisuuteen. Tutkintojen muodostumisessa

valinnaisuus pysyy edelleen tärkeänä, mutta samalla pidettäisiin huoli siitä, että kaikilla

tutkinnon suorittaneilla on tutkintotyypin kriteereiden ja vaativuustason mukainen alan

ydinammattitaito. Työelämätarpeita painotetaan jokaisen kolmen pakollisen tutkinnon osan

kohdalla. Yhteisiin tutkinnon osiin on ehdotettu uutena pakollisena osaamistavoitteena työkyvyn

ylläpitäminen. Tätä pidetään hyvänä ja tärkeänä asiana. Olisi tärkeää, että myös oppisopimus-

koulutukseen sisältyisi pakollisena työkyvyn ylläpitoon liittyviä osaamistavoitteita (nyt niitä ei

tultaisi vaatimaan), kun Suomessa yleisenä tavoitteena kuitenkin on työurien pidentäminen.

Luokittelua ja terminologiaa selkeytetään ja yhtenäistetään ns. nuorten ja aikuisten koulutusten

välillä (esim. koulutusohjelma => osaamisala). Samalla voisi muuttaa myös ammattiosaamisen

näytön ja näyttötutkinnon käsitteet pelkästään näytöksi, koska ne ovat jo nyt osaamisvaatimuk-

siltaan samat ja molemmat tutkinnon suorittamistavat tähtäävät samaan ammattitaitoon.

Työelämän kannalta on hankalaa, että samoista tai samankaltaisista asioista käytetään kahta eri termiä. Samalla voisi yhtenäistää nuorten ja aikuisten koulutukset, sillä nyt käyttöön otettavat

osaamispisteet ovat taas yksi tarkennus siihen, että suorittamistavat ovat hyvin samanlaisia ja

suorittamiserot ovat ennemminkin byrokratian/historian sanelemia, kuin työelämää palvelevia

tai työelämän tarpeista nousevia.

Ammattitutkinnoille ja erikoisammattitutkinnoille mahdollistetaan jatkossa tutkintonimikkeiden

käyttö. Tämä parantaa ammatti-identiteettiä ja nimikkeet ovat informatiivisia työelämän kannalta.

Lääkealalla näitä tutkintoja ei ole. Jatkossa voisi kuitenkin miettiä, olisiko lääkealalla

tulevaisuudessa tarvetta esim. osastofarmanomin tutkinnolle.

Opintoviikot on tarkoitus korvata osaamispisteillä 1.8.2014 lukien, mikä koetaan todella nopeaksi

aikatauluksi. Esityksessä korostettiin, ettei muutosta tehdä laskennallisesti, vaan tutkinnon osien

vaatimustaso osaamiselle arvioidaan erikseen. Tällöin aikaa työlle jäisi vain ensi kevät, jos sitäkään,

joten kannattaisimme pidempää siirtymäaikaa.

Mietimme myös, tuleeko hankaluuksia esim. jatko-opinnoissa, hyväksiluvuissa, kun osaamispisteet

ovat eri kuin opintopisteet. Opetussuunnitelmaa on juuri muutettu työelämän tarpeet huomioiden, joten muutosvauhti tulee olemaan liian nopea.

Lohjalla 24.9.2013

Sari Zweygberg

Lääkealan tutkintotoimikunnan puheenjohtaja